ddrg/super_eurlex huggingface dataset:
KIRJALLINEN KYSYMYS P-2253/02 esittäjä(t): Helena Torres Marques (PSE) komissiolle. Pankkiautomaattien käytöstä perittävät palvelumaksut euroalueella.



Virallinen lehti nro 137 E , 12/06/2003 s. 0062 - 0062



KIRJALLINEN KYSYMYS P-2253/02 esittäjä(t): Helena Torres Marques (PSE) komissiolle (17. heinäkuuta 2002) Aihe: Pankkiautomaattien käytöstä perittävät palvelumaksut euroalueella 19. joulukuuta 2001 annetun asetuksen (EY) N:o 2560/2001(1) mukaisesti 1. heinäkuuta 2002 lähtien koko euroalue käsitetään sisämarkkinoiksi, mikä merkitsee esimerkiksi sitä, että missä tahansa euroalueen maassa pankkiautomaateista tehtyjä rahanostoja koskevat samat ehdot kuin kotimaassa tehtyjä nostoja. Tällä asetuksella pyritään tietysti yhteisen rahan käyttöön sisämarkkinoilla. Olen kuitenkin saanut nähtäväkseni Ranskan Sogenal ja Luxemburgin Caisse d'Epargne de l'Etat -pankkien asiakkaille osoitettuja kirjeitä, joissa sanotaan, että muissa euroalueen maissa ja kotimaassa muissa kuin omien pankkien automaateista tehdyistä nostoista peritään korkeampi palvelumaksu. Tämä ei ole mielestäni asetuksen 2560/2001 mukaista. Mihin toimiin komissio aikoo ryhtyä tämän ongelman ratkaisemiseksi? (1) EYVL L 344, 28.12.2001, s. 13. Frederik Bolkesteinin komission puolesta antama vastaus (16. syyskuuta 2002) Pankkiautomaattinostoista perittävistä palvelumaksuista(1) 19. joulukuuta 2001 annetun asetuksen N:o 2560/2001 säännökset tulivat voimaan 1. heinäkuuta 2002. Kortin käyttäjä maksaa siis saman palvelumaksun omassa maassaan kuin toisessa euroalueeseen kuuluvassa maassa. Pankkiautomaattinostojen hinnoittelu vaihteli hyvin paljon eri maissa vuonna 2001. Joissakin maissa maksu, mikäli sellaista lainkaan peritään, on sama kaikkia pankkiautomaatteja käytettäessä. Toisissa maissa hinnoittelu riippuu siitä, mitä pankkiautomaattia käyttää: asiakkaan oman pankin automaatista suoritetusta nostosta peritään eri maksu kuin kilpailevan pankin automaatista suoritetusta nostosta. Jälkimmäisessä tapauksessa ulkomailla tehtyjä rahanostoja koskevat samat ehdot kuin kilpailevan pankin automaatista tehtyjä nostoja. Tällainen tilanne on asetuksen mukainen, mikäli kotimaassa kilpailevan pankin automaatista tehdystä rahanostosta todella peritään sama maksu kuin ulkomailla tehdystä nostosta. Arvoisa parlamentin jäsen viittaa todennäköisesti lehti-ilmoitukseen, jossa eräs suuri ranskalainen pankki ilmoitti ottavansa käyttöön uudenlaisen hinnoittelun oman pankkiautomaattiverkkonsa ulkopuolella tehdyille rahanostoille: tällaisista muista kuin oman pankin automaateista tehdyistä nostoista laskutettaisiin kolmen noston jälkeen kuukaudessa. Komissio on ilmaissut lehdistön välityksellä vastalauseensa, sillä kyseisen pankin levittämässä tiedonannossa annettiin ymmärtää, että pankin toimenpide oli suoraa seurausta asetuksen soveltamisesta, vaikka eräs toinen suuri ranskalainen pankki on menetellyt samalla tavalla jo useita vuosia. (1) Parlamentin ja neuvoston asetus N:o 2560/2001, annettu 19 päivänä joulukuuta 2001, rajat ylittävistä euromääräisistä maksuista, EYVL L 344, 28.12.2001.
KIRJALLINEN KYSYMYS E-3028/02 esittäjä(t): Glyn Ford (PSE) komissiolle. Frieslandin pelastusoperaatio.



Virallinen lehti nro 137 E , 12/06/2003 s. 0146 - 0147



KIRJALLINEN KYSYMYS E-3028/02 esittäjä(t): Glyn Ford (PSE) komissiolle (23. lokakuuta 2002) Aihe: Frieslandin pelastusoperaatio Onko komissio tietoinen Peter Devlinin tapauksesta: hän johti (Britannian kansalaisista koostuvaa) sukeltajaryhmää, joka keräsi tinaharkkoja Espanjan hallituksen luvalla Friesland-nimisen aluksen hylystä Galician rannikon edustalla, mutta hänet pidätettiin yhdessä kollegojensa kanssa kesäkuussa ja hän on nyt Galiciassa joutumassa rikos- ja siviilioikeudenkäynteihin sellaisen toiminnan vuoksi, joihin kansallinen hallitus oli antanut luvan? Onko komissio esittänyt vastalauseita Espanjan kansallisille viranomaisille ja Galician autonomiselle hallitukselle tästä menettelystä, jolla näytetään selvästi rikottavan Rooman sopimuksen määräyksiä tavaroiden, palveluiden, pääoman ja henkilöiden vapaasta liikkuvuudesta? Katsooko se, että Devlin ja hänen ryhmänsä ovat oikeutettuja vaatimaan korvausta, jos ilmenee, että tämä on puhtaasti Espanjan sisäinen riitakysymys? Frederik Bolkesteinin komission puolesta antama vastaus (26. marraskuuta 2002) Komissiolla ei ole tietoa arvoisan parlamentin jäsenen kysymyksen aiheena olevasta tapauksesta, joka on sekä siviili- että rikosprosessin kohteena Espanjassa. On todettava, että kirjallisen kysymyksen sisältämät tiedot eivät riitä asian perusteiden arviointiin, eikä niistä myöskään ilmene seikkoja, joiden avulla voitaisiin päätellä, onko vapaata liikkuvuutta koskevia Rooman sopimuksen määräyksiä mahdollisesti rikottu.
KIRJALLINEN KYSYMYS E-1837/02 esittäjä(t): Salvador Garriga Polledo (PPE-DE) komissiolle. Yhteisön talousarvion rahoittamiseen tarkoitettu eurooppalainen vero.



Virallinen lehti nro 137 E , 12/06/2003 s. 0030 - 0030



KIRJALLINEN KYSYMYS E-1837/02 esittäjä(t): Salvador Garriga Polledo (PPE-DE) komissiolle (27. kesäkuuta 2002) Aihe: Yhteisön talousarvion rahoittamiseen tarkoitettu eurooppalainen vero Komission puheenjohtajan ehdotus perustaa yhteisön talousarvion rahoittamiseen tarkoitettu eurooppalainen vero on aiheuttanut poliitikkojen, yrittäjien ja ekonomistien keskuudessa kaikenlaisia reaktioita ja kommentteja, vaikka konkreettiset yksityiskohdat, joihin tämän ehdotuksen olisi tukeuduttava, eivät ole vielä tiedossa. Perustamissopimuksessa komissiolle osoitetun aloitekyvyn vuoksi ehdotusta on harkittu jo pitkään lyhyellä ja keskipitkällä aikavälillä vaikka kaikki on hypoteettista, eikä ehdotuksesta ole vielä tehty konkreettisia päätöksiä. Voiko komissio ilmoittaa, tukeutuuko ehdotus perustaa yhteisön talousarvion rahoittamiseen tarkoitettu eurooppalainen vero johonkin komission laatimaan konkreettiseen aloitteeseen? Missä vaiheessa ovat tutkimukset, joita asiantuntijat ovat mahdollisesti tehneet aiheesta tarkoituksenaan ehdottaa komissiolle olennaisia perusteita ja suunnitelmia, joihin komission puheenjohtajan ehdotus voisi tukeutua? Michaele Schreyerin komission puolesta antama vastaus (13. syyskuuta 2002) Euroopan yhteisöjen omien varojen järjestelmästä 29 päivänä syyskuuta 2000 tehdyn neuvoston päätöksen (2000/597/EY, Euratom)(1) 9 artiklan mukaan komissio tarkastelee ennen 1 päivää tammikuuta 2006 yleisesti omien varojen järjestelmää. Komissio on antanut parlamentille sitoumuksen suorittaa kyseinen tarkastelu ennen vuoden 2004 loppua. Samassa yhteydessä olisi harkittava mahdollisuutta luoda uusi omien varojen laji. Ennen kyseistä tarkastelua olisi kenties hyödyllistä aloittaa poliittinen keskustelu vaihtoehdoista uudistettaessa unionin rahoitusjärjestelmää tulevaisuudessa. Voitaisiin tutkia, miten EU:n toimien edellyttämät voimavarat säilytetään laajentumisen yhteydessä ja miten talousarviossa varaudutaan tasavertaisuuden periaatetta noudattaen tarpeeseen parantaa EU:n ja sen toimielinten yhteyksiä suureen yleisöön lisäämällä niiden yhteiskunnallista vastuuta ja avoimuutta. Tämä on laaja-alainen aihe, joka ohjaa EU:n tulevaisuudesta käytävää laajempaa keskustelua. Näistä kysymyksistä voitaisiin keskustella erityisesti Euroopan tulevaisuutta käsittelevässä valmistelukunnassa. Komissio ottaa keskustelujen tulokset huomioon laatiessaan yleistä kertomusta omien varojen järjestelmästä ja valmistellessaan asiaan liittyviä konkreettisia ehdotuksia. (1) EYVL L 253, 7.10.2000.
KIRJALLINEN KYSYMYS E-1579/02 esittäjä(t): Lucio Manisco (GUE/NGL) komissiolle. EU ja Intian ja Pakistanin välisen sodan uhka.



Virallinen lehti nro 137 E , 12/06/2003 s. 0012 - 0012



KIRJALLINEN KYSYMYS E-1579/02 esittäjä(t): Lucio Manisco (GUE/NGL) komissiolle (4. kesäkuuta 2002) Aihe: EU ja Intian ja Pakistanin välisen sodan uhka Aivan viime hetkinä vakavaksi kehittynyt tilanne enteilee laajamittaista sotaa Intian ja Pakistanin välillä, mikä aiheuttaisi murheellisia seurauksia kyseiselle maailmankolkalle, sillä konfliktin molemmat osapuolet ovat hankkineet ydinaseita. Eikö komission tässä tilanteessa pitäisi toimia kiireellisesti murhenäytelmän estämiseksi kaikin sen käytössä olevin diplomaattisin keinoin, joihin kuuluu korkean edustajan Javier Solanan matkustaminen alueelle? Christopher Pattenin komission puolesta antama vastaus (28. kesäkuuta 2002) Komissio jakaa arvoisan parlamentin jäsenen huolen Intian ja Pakistanin välisistä jännitteistä, jotka ovat jo vaarallisen korkeat. Sotilaallinen selkkaus ja sen mahdollinen laajeneminen ydinsodaksi saattaisivat aiheuttaa järkyttäviä seurauksia niin Intialle, Pakistanille kuin laajemmallekin alueelle. Kansainvälinen yhteisö on aktiivisesti yrittänyt auttaa jännitteiden purkamisessa ja vakuuttaa molemmat osapuolet niiden asteittaisesta vähentämisestä sekä neuvotteluiden jatkamisesta. Tähän pyrki myös ulkosuhteista vastaava komissaari Islamabadin ja Delhin vierailullaan 22.24. toukokuuta 2002, jonka aikana hän tapasi muun muassa Pakistanin presidentti Musharrafin ja Intian ulkoministeri Singhin. Näiden intensiivisten, kansainvälisten ponnistusten ansiosta on kesäkuun 2002 puolivälissä otettu ensimmäiset askeleet kohti luottamuksen rakentamista, mikä saattaa johtaa molemminpuoliseen jännitteiden asteittaiseen vähentämiseen. On rohkaisevaa kuulla, että Intia on lähettänyt sotalaivoja takaisin satamaan, avannut jälleen ilmatilansa Pakistanille ja suunnittelee Islamabadin korkean edustajan uudelleennimittämistä; näiden toimien varaan on hyvä rakentaa. On kuitenkin tärkeää, että kansainvälinen yhteisö jatkaa tilanteen aktiivista tarkkailua ja painostusta varmistaakseen, että presidentti Musharraf saa rajan yli tunkeutumisen loppumaan näkyvällä, tehokkaalla ja todistettavissa olevalla tavalla. Lisäksi Intian ja Pakistanin tulee aloittaa konkreettiset neuvottelut taustalla olevasta Kashmirin tilanteesta.
KIRJALLINEN KYSYMYS E-1811/02 esittäjä(t): Nicholas Clegg (ELDR) komissiolle. Laittomat metsänhakkuut.



Virallinen lehti nro 137 E , 12/06/2003 s. 0028 - 0028



KIRJALLINEN KYSYMYS E-1811/02 esittäjä(t): Nicholas Clegg (ELDR) komissiolle (24. kesäkuuta 2002) Aihe: Laittomat metsänhakkuut Laittomiin metsänhakkuisiin liittyviin ongelmiin on viime aikoina kiinnitetty enemmän huomiota kestävän kehityksen huippukokouksen lähestyessä. Aasiassa ja Afrikassa on tehty aloitteita metsälainsäädännön täytäntöönpanemiseksi, ja Euroopan komissio valmistelee laittomien metsänhakkuiden ja siihen liittyvän laittoman kaupan estämiseen tarkoitettua toimintasuunnitelmaa, joka sen on tarkoitus esittää Euroopan parlamentille ja neuvostolle vuoden loppuun mennessä. Voisiko komissio vahvistaa, mistä yhteistyömaiden kanssa toteutettavat toimet aiotaan rahoittaa? Christopher Pattenin komission puolesta antama vastaus (17. heinäkuuta 2002) Toimia puuntuottajamaiden auttamiseksi torjumaan laittomia hakkuita ja niihin liittyvää kauppa voidaan rahoittaa kahdesta pääasiallisesta lähteestä: - yhteisön asianomaiselle maalle rahoitusyhteistyöhön ja tekniseen yhteistyöhön tai taloudelliseen yhteistyöhön varaamista kehitysyhteistyömäärärahoista. Näiden varojen ensisijaisista käyttöaloista on sovittu asianomaisen kumppanimaan kanssa ja ne esitetään maakohtaisissa strategia-asiakirjoissa ja maaohjelmissa; - trooppisia metsiä ja ympäristöä koskevasta budjettikohdasta. Tämän budjettikohdan määrärahoja myönnetään avoimen ehdotuspyynnön kautta. Kansainvälisten järjestöjen ehdotuspyyntöjen ulkopuolisen toiminnan rahoitukseen on myös käytettävissä jonkin verran varoja.
KIRJALLINEN KYSYMYS E-2808/02 esittäjä(t): Graham Watson (ELDR) komissiolle. Yhteisen kalastuspolitiikan uudistaminen — 12 meripeninkulman yksinoikeusvyöhyke.



Virallinen lehti nro 137 E , 12/06/2003 s. 0122 - 0122



KIRJALLINEN KYSYMYS E-2808/02 esittäjä(t): Graham Watson (ELDR) komissiolle (7. lokakuuta 2002) Aihe: Yhteisen kalastuspolitiikan uudistaminen 12 meripeninkulman yksinoikeusvyöhyke Onko komissio harkinnut sen edistämistä, että kansalliset kalastusalukset käyttäisivät pysyvästi yksinoikeudella 012 meripeninkulman vyöhykettä? Rannikkojen kotoperäisiä äyriäisvaroja on suojeltava kiireellisesti liikapyynniltä. Voiko komissio selittää lyhyesti, mihin toimiin se on ryhtynyt tässä asiassa, ja ilmoittaa aikataulunsa? Franz Fischlerin komission puolesta antama vastaus (21. marraskuuta 2002) Komission tarkoituksena on säilyttää tulevaisuudessa täsmälleen samat 012 meripeninkulman vyöhykkeille pääsyä koskevat nykyiset edellytykset, jotka ovat olleet voimassa usean vuoden ajan. Siksi tämän alueen antamista yksinomaan kansallisten alusten käyttöön ei käsitellä erityisesti. Nykyiset edellytykset kuitenkin jättävät osia joidenkin jäsenvaltioiden 12 meripeninkulman vyöhykkeistä ainoastaan kyseisten jäsenvaltioiden alusten käyttöön. Jos on sovittu, että muiden jäsenvaltioiden aluksilla on pääsy vyöhykkeelle, hyödynnettävät lajit on eritelty. Jos rannikolla tapahtuva äyriäisten pyynti vaatii suojelua, siihen on nykyisin mahdollisuudet kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun neuvoston asetuksen (EY) N:o 850/98 46 artiklan mukaisesti(1). Siinä esitetään mahdollisuudet jäsenvaltioiden itsenäisiin toimiin. Komission tarkoituksena on, että asetus (EY) N:o 850/98 korvattaisiin samaa aihetta koskevalla uudella asetuksella, mutta uuden asetuksen yhteydessä komissio aikoo säilyttää edellytykset, joiden perusteella jäsenvaltiot voivat itsenäisesti toteuttaa paikallisia kantoja koskevia teknisiä lisätoimenpiteitä. (1) EYVL L 125, 27.4.1998.
KIRJALLINEN KYSYMYS E-2106/02 esittäjä(t): Hubert Pirker (PPE-DE) neuvostolle. Palestiinalaisten tilapäinen vastaanottaminen EU:n jäsenvaltioihin.



Virallinen lehti nro 137 E , 12/06/2003 s. 0048 - 0049



KIRJALLINEN KYSYMYS E-2106/02 esittäjä(t): Hubert Pirker (PPE-DE) neuvostolle (17. heinäkuuta 2002) Aihe: Palestiinalaisten tilapäinen vastaanottaminen EU:n jäsenvaltioihin Terroristeiksi epäiltyjen 12 palestiinalaisen vastaanottamisesta joihinkin Euroopan unionin jäsenvaltioihin ei tiiviistä kyselyistä huolimatta tiedotettu asianmukaisesti Euroopan parlamentille eikä suurelle yleisölle. Viimeisimmät lehtiuutiset antavat sen lisäksi aihetta huoleen, että yksittäisten terroristeiksi epäiltyjen säilössäpito on kasvava riski unionin kansalaisille. Tunsiko neuvosto ennen päätöstään palestiinalaisterroristeiksi epäiltyjen henkilöllisyyden? Tiesikö neuvosto, kuinka vakavia syytöksiä heitä vastaan on Israelissa esitetty, ja mitä neuvosto on tehnyt tarkistaakseen ovatko syytökset perusteltuja? Minkä statuksen Euroopan unionin vastaanottamat 12 palestiinalaista saivat, ja kuinka neuvosto takaa, ettei heistä koidu vaaraa yleiselle turvallisuudelle ja järjestykselle? Kuinka neuvosto ja vastaanottajavaltiot varmistavat, että palestiinalaisterroristeiksi epäillyt eivät pakene vaadittavaa valvontaa, eivät matkusta muihin jäsenvaltioihin eivätkä aiheuta kestävää turvallisuusriskiä Euroopan unionin kansalaisille? Vastaus (6. helmikuuta 2003) Arvoisa Euroopan parlamentin jäsen on varmasti tietoinen niistä vaikeista olosuhteista, joissa piiritetyn Bethlehemin Syntymäkirkon ongelmaan piti löytää ratkaisu tämän vuoden toukokuussa. Euroopan unioni osallistui tilapäisratkaisun etsimiseen yksinomaan humanitaarisista syistä ja palestiinalaishallinnon ja Israelin hallituksen saavuttaman yhteisymmärryksen pohjalta. Tämän mukaisesti kolmetoista palestiinalaista siirrettiin nopeasti ulkomaille. Tukeakseen näitä toimia useat jäsenvaltiot ilmoittivat olevansa valmiita vastaanottamaan joitakin heistä tilapäisesti ja yksinomaan humanitaarisista syistä. Vaikka asian tiedettiin olevan kiireellinen, jäsenvaltiot keskustelivat näiden ihmisten vastaanottamisen järjestelyistä ja vaikutuksista perusteellisesti. EU hyväksyi 21. toukokuuta 2002 yhteisen lähestymistavan tiettyihin näkökohtiin yhteisenä kantana(1), jossa käsitellään joitakin käytännön asioita. Sen mukaan jokainen jäsenvaltio myös toteuttaa oikeusjärjestelmänsä puitteissa aiheelliset toimenpiteet vastaanottamiensa palestiinalaisten henkilökohtaisen turvallisuuden takaamiseksi ja sen välttämiseksi, että he voisivat vaarantaa jäsenvaltioiden yleisen järjestyksen ja sisäisen turvallisuuden. On todettava, että kunkin jäsenvaltion yksittäinen päätös sallia kyseisten henkilöiden maahantulo alueelleen ja oleskelu siellä kuuluu jokaisen vastaanottavan jäsenvaltion toimivaltaan. Tällainen päätös ei merkitse sitä, että kyseisillä henkilöillä olisi oikeus liikkua vapaasti jäsenvaltioiden alueella. (1) EYVL L 138, 28.5.2002.
KIRJALLINEN KYSYMYS E-1622/02 esittäjä(t): Glenys Kinnock (PSE) komissiolle. WTO:n kierros.



Virallinen lehti nro 137 E , 12/06/2003 s. 0015 - 0015



KIRJALLINEN KYSYMYS E-1622/02 esittäjä(t): Glenys Kinnock (PSE) komissiolle (6. kesäkuuta 2002) Aihe: WTO:n kierros Yhtyykö komissio WTO:n korkea-arvoisten neuvottelijoiden Genevessä esittämään näkemykseen, jonka mukaan USA:n terästullien ja uusien maataloustukien ansiosta mahdollisuudet WTO:n kierroksen loppuun saattamiseksi vuoden 2004 määräaikaan mennessä ovat haihtuneet kuin tuhka tuuleen? Pascal Lamyn komission puolesta antama vastaus (17. heinäkuuta 2002) Komissio katsoo, että Dohan kehitysneuvottelujen loppuun saattaminen vuoden 2004 loppuun mennessä on edelleen mahdollista. Määräajan noudattamisessa tärkeintä on poliittinen tahto. Yhdysvaltain terästullien ja uuden maatalouslain vaikutus on kaksijakoinen. Toisaalta voidaan katsoa, että Maailman kauppajärjestön (WTO) merkittävän jäsenen pieninkin protektionistinen ele ajankohtana, jolloin kaikki WTO:n jäsenet ovat Dohassa vedonneet kaupan edelleen vapauttamisen puolesta, uhkaa aiheuttaa muissa kumppaneissa epäilyksiä Yhdysvaltain valmiudesta sitoutua aitoihin neuvotteluihin tietyillä aloilla. Myös uusien maataloustukien hyväksyminen monimutkaistaa maataloudesta käytäviä WTO-neuvotteluja, koska ne ovat ristiriidassa kauppaa vääristävien maataloustukien vähentämistä koskevan maailmanlaajuisen suuntauksen kanssa ja uhkaavat horjuttaa maailmanmarkkinoita. Toisaalta on kuitenkin muistettava, että Dohan kehitysohjelma kattaa monia muitakin kysymyksiä kuin teräksen ja maatalouden. Kokonaisuutena Yhdysvaltain panokset näissä neuvotteluissa ovat aivan liian laaja-alaiset, jotta maa voisi olla suhtautumatta neuvotteluihin vakavasti, ja on siis hyvinkin sen edun mukaista saada neuvottelut päätökseen aikataulun mukaisesti. Yhdysvaltain terästuotannon suojatoimenpiteisiin liittyvät kysymykset ovat myös osoittaneet kaikille WTO:n jäsenille, että niiden mahdollisuuksia ottaa käyttöön protektionistisia ja yksipuolisia toimenpiteitä on kavennettava entisestään ja että Dohan kehitysohjelman avulla se onnistuu parhaiten. Muutamat WTO:n merkittävät jäsenet ovat joko Taloudellisen yhteistyön ja kehityksen järjestön (OECD) 17. ja 18. kesäkuuta 2002 pidetyn ministerikokouksen tai Aasian ja Tyynenmeren alueen taloudellisen yhteistyön foorumin (APEC) 29. toukokuuta 2002 järjestetyn kauppaministerien kokouksen yhteydessä vakuuttaneet poliittista tahtoaan luoda tarvittavat edellytykset Cancunissa 10.14. syyskuuta 2003 järjestettävän viidennen ministerikonferenssin onnistumiselle, käydä neuvottelut sovituissa aikatauluissa ja saattaa ne päätökseen 1. tammikuuta 2005 mennessä. EU aikoo omalta osaltaan toimia jatkossakin aloitteentekijänä neuvotteluissa, jotta Dohan kehitysohjelma saataisiin päätökseen sovitussa aikataulussa.
KIRJALLINEN KYSYMYS P-0439/02 esittäjä(t): Joachim Wuermeling (PPE-DE) komissiolle. Valtiontuki uusille teollisuusalueille Tšekin tasavallassa.



Virallinen lehti nro 052 E , 06/03/2003 s. 0006 - 0006



KIRJALLINEN KYSYMYS P-0439/02 esittäjä(t): Joachim Wuermeling (PPE-DE) komissiolle (12. helmikuuta 2002) Aihe: Valtiontuki uusille teollisuusalueille Tekin tasavallassa Tekin tasavallan hallitus lupaa lehdistössä esitettyjen tietojen mukaan yrityksille huomattavia valtiollisia investointitukia. Tällä hetkellä kerrotaan neuvoteltavan 50 yrityksen kanssa, jotka haluavat asettua lähelle Saksan rajaa Tekin puolelle. On puhuttu noin 300 miljoonan euron kokonaisinvestoinneista. Tekin hallituksen kerrotaan tarjoavan seuraavia etuja: - jokaiseen luotuun työpaikkaan liittyviä kustannuksia maksetaan puolentoista vuoden ajan 6 000 euroon asti; - uudelleenkoulutuksen aiheuttamista kustannuksista maksetaan 35 %; - yritykset ovat vapautettuja yhtiöverosta kymmenen vuoden ajan; - rakennetut teollisuustontit myydään symboliseen alihintaan; - korkean teknologian tuotteet on vapautettu tuontiverosta. Onko komissio tietoinen tästä? Noudattavatko mainitut tuet assosiaatiosopimusta ja myöhemmin EU-jäsenyydestä aiheutuvia velvoitteita? Mihin toimiin komissio aikoo ryhtyä? Günter Verheugenin komission puolesta antama vastaus (21. maaliskuuta 2002) Komissio on tietoinen näistä arvoisan parlamentin jäsenen mainitsemista investointeihin kannustavista toimista ja selvittää tilannetta asianmukaisesti. Komissio seuraa investointitukien sääntelyä liittymisneuvottelujen yhteydessä ja pyrkii varmistamaan, että Tekki yhdenmukaistaa säännöstönsä valtiontukea koskevien yhteisön sääntöjen kanssa ja että maan kilpailuvirasto valvoo näiden sääntöjen noudattamista. Komission harjoittamalla seurannalla pyritään määrittämään, onko investointitukien muodossa jo annetusta valtiontuesta ilmoitettu asianmukaisesti kilpailuvirastolle ja onko tämä soveltanut yhteisön säännöstöä asianmukaisesti. Seuranta on parhaillaan käynnissä. Komissio voi vakuuttaa arvoisalle parlamentin jäsenelle, että hänen mainitsemansa kaltaiset lehtitiedot otetaan esille keskusteluissa kilpailuviraston kanssa ja selvitetään. Jos tässä yhteydessä tulee ilmi yhteisön säännöstön kanssa ristiriitaisia seikkoja, niistä keskustellaan yksityiskohtaisesti Tekin viranomaisten kanssa Eurooppa-sopimuksessa määrättyä neuvottelumekanismia käyttäen.
KIRJALLINEN KYSYMYS E-2006/02 esittäjä(t): Fernando Fernández Martín (PPE-DE) komissiolle. Niger.



Virallinen lehti nro 092 E , 17/04/2003 s. 0110 - 0110



KIRJALLINEN KYSYMYS E-2006/02 esittäjä(t): Fernando Fernández Martín (PPE-DE) komissiolle (8. heinäkuuta 2002) Aihe: Niger Voiko komissio täsmentää, mitä Nigeriä koskevia hankkeita EU:n talousarviosta on rahoitettu vuonna 2000? Voiko komissio selventää, mikä on vuodeksi 2000 myönnetyn tuen kokonaismäärä kaikissa mainittua valtiota koskevissa budjettikohdissa? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.